These Foolish Things (Remind Me of You)

«These Foolish  Things (Remind Me of You)» er en britisk standardsang med melodi av Jack Strachey og tekst av Eric Maschwitz. En amerikaner, Harry Link, blir noen ganger oppgitt som med-opphavsmann, men hans bidrag innskrenket seg antageligvis til endringer for å passe det amerikanske markedet. De Lisle, Tom (1994): Lives of the Great Songs. London: Pavillion Books ISBN 1-85793-0569 

Den tilhørte en gruppe Mayfair Songs lik «A Nightingale Sang in Berkeley Square». Maschwitz skrev den under psevdonymet Holt Marwell. Copyright ble lagt inn i 1936.Wise Publications (1990): 250 All Time Hits (Book 3). London: Wise Publications ISBN 0-7119-2346-99

Sangen ble skrevet til Joan Carr for en senkvelds revysending på BBC. Maschwitz, Eric (1957): No Chip on My Shoulder. London: Herbert Jenkins

Maschwitz var romantisk knyttet til den kinesisk-amerikanske skuespilleren Anna May Wong, mens han arbeidet i Hollywood og teksten til «These Foolish Things (Remind Me of You)» vekker minner om hans lengsel etter at de atskiltes og han vendte tilbake til England.

 Skapelse 
Da sangen ble skrevet var Maschwitz Head of Variety på BBC.Took, Ben (2004): Maschwitz (Albert) Eric (1901-1969) Oxford Dictionary of National Biographies, Oxford: Oxford University Press Det er en listesang (Maschwitz kaller den en katalogsang i sin biografi). I dette tilfellet virker den gjennom de ulike tingene som påminner sangens jeg-person om tapt kjærlighet. Teksten - verset og tre refrenger - ble skrevet av Maschwitz i løpet av en søndagsmorgen i hans leilighet i London. Maschwitz dikterte så teksten over telefon til Jack Strachey og de ble enige om å møtes samme kveld for å diskutere neste steg. Strachey foreslo en alternativ tittel, «These Little Things»,Det er interessant å merke seg at Jean Sablon spilte inn «Ces petites choses» (fransk oversettelse av «These Little Things») i 1936 men den ble ikke antatt.

 Veien til suksess 
Sangen ble ingen suksess og endog Keith Prowse, Maschwitz' agent nektet å publisere den og overlot copyrighten til Maschwitz – et lykketreff for tekstforfatteren. I 1957 påstod Maschwitz at han hadde tjent $ 40,000 på sangen.

Selv om sangen var med i Spread It Around, en Londonrevy i 1936, vakte den ingen interesse før den berømte vestindiske pianisten og sangeren Leslie Hutchinson («Hutch») oppdaget den på toppen av et piano på Maschwitz' kontor i BBC. «Hutch» likte den og spilte den inn på plate, hvorpå den ble en stor suksess. Den ble spilt inn på plate av musikere over hele verden. Den første innspillingen var med «Hutch» for His Master's Voice i 1936.

 Tolkninger 
Forskjellige andre versjoner av sangen har blitt spilt inn på plate, innbefattet vokalarrangementer med James Brown, Nat King Cole (På albumet Just One of Those Things''', 1957), Bing Crosby, Sammy Davis, Jr., Bryan Ferry, Ella Fitzgerald, Billie Holiday (med Teddy Wilson i 1936), Frankie Laine, Aaron Neville, Frank Sinatra (På albumet Point of No Return, 1961), Rod Stewart og Sarah Vaughan.

Instrumentale jazzarrangementer av melodien har blitt spilt inn på plate av Chet Baker, Count Basie, Dave Brubeck, Stan Getz, Benny Goodman, Lionel Hampton, Thelonious Monk, Lester Young og tallrike andre utøvere.

Linjen «The song that Crosby sings» er med i noen versjoner. Likevel unnlot Crosby selv disse ordene i sin innspilling fra 1955.

Bryan Ferry spilte inn en cover av Dorothy Dicksons versjon av sangen som tittelspor på sitt album med samme navn. Den ble utgitt av Island Records i 1975.

Paris Bennett fremførte en coverversjon i femte seong av American Idol''.

 Norsk versjon 
Egil Hagen har skrevet en norsk tekst. Den norske tittelen er «Slike små ting». 

 Innspilling 
Jens Book-Jenssen med stort orkester, dir.: Egil Monn-Iversen. Utgitt på 78-platen Musica A 8965 i 1951.Se plateetiketten

 Referanser 

Kategori:Britiske sanger
Kategori:Sanger fra 1936